# Príloha č. 2 k č. p.: PA-ETÚ-325-002/2013

# K Ú P N A Z M L U V A – N Á V R H

PA-ETÚ- /2013

uzavretá v zmysle § 409 a nasl. zákona č. 513/1991 Zb. Obchodný zákonník v znení neskorších predpisova v súlade so zákonom č. 25/2006 Z. z. o verejnom

obstarávaní a o zmene a doplnení niektorých zákonov v znení neskorších predpisov

(ďalej len ako „Zákon o verejnom obstarávaní“)

Článok 1.

Zmluvné strany

(1) Predávajúci: So sídlom: Hviezdoslavova 5, 010 01 Žilina

Hviezdoslavova 5, 010 01 Žilina

V zastúpení: Ing. Jozef Gažo, konateľ

Bankové spojenie: Číslo účtu: 2991098756/0200

IČO:

IČ DPH:

Údaj o zápise: oddiel Sro, vložka č. 418/L

Kontaktná osoba: Tel. kontakt: 0905 757 047

(ďalej len “predávajúci”)

(2) Kupujúci: Akadémia Policajného zboru v Bratislave

So sídlom: Sklabinská 1, 835 17 Bratislava 35

V zastúpení: doc. JUDr. Štefan Kočan, PhD. – poverený vykonávaním funkcie rektora Akadémie Policajného zboru v Bratislave

Osoba poverená konať

vo veciach zmluvných: Ing. Alfréd Krátky – kvestor Akadémie Policajného zboru v Bratislave, splnomocnený osobou poverenou vykonávaním funkcie rektora Akadémie Policajného zboru v Bratislave plnomocenstvom č.p.: PA-ETU-294/2012 z 05. novembra 2012

Bankové spojenie: Štátna pokladnica, Radlinského 32, 810 05 Bratislava 15

Číslo účtu: 7000173042/8180

IČO: 00 735 779

IČ DPH: SK 20 20 879 487

Kontaktná osoba: Andrea Krajčovičová

Tel. kontakt: 09610 57 174

(ďalej len “**kupujúci”**)

Článok 2

Predmet zmluvy

(1) Predávajúci sa zaväzuje za podmienok dohodnutých v tejto zmluve dodať a predať elektrický dvojplatničkový varič, vysávač profesionálny, filtračné vrecká z netkanej textílie, ventilátor stojanový, teplovzdušný ventilátor, pračku, mikrovlnnú rúru, rýchlovarnú kanvicu, malý prietokový elektrický ohrievač, elektrický sušič rúk a stolnú lampu (ďalej len „tovar“) kupujúcemu a kupujúci sa zaväzuje dodaný tovar prevziať a zaplatiť predávajúcemu cenu uvedenú v článku 3 tejto zmluvy.

(2) Tovar, ktorý je predmetom zmluvy je špecifikovaný v Prílohe č. 1, ktorá tvorí neoddeliteľnú súčasť tejto zmluvy.

(3)Kupujúci uzatvára túto kúpnu zmluvu s predávajúcim, ako s úspešným uchádzačom uskutočneného verejného obstarávania na predmet zákazky: „Elektrospotrebiče pre potreby Akadémie Policajného zboru v Bratislave“. Výzva na predloženie ponuky postupom zákazky v zmysle § 9 ods. 9 zákona č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov bola zverejnená na stránke verejného obstarávateľa dňa 25.11.2013.

Článok 3

Cena predmetu zmluvy

(1)Cena predmetu zmluvy je stanovená na základe výsledku jednoduchej zákazky č. p.: PA-ETÚ-325/2013 a v súlade so zákonom NR SR č. 18/1990 Z. z. o cenách v znení neskorších predpisov a vyhlášky MF SR č. 87/1996 Z. z. v znení neskorších predpisov, ktorou sa vykonáva zákon č. 18/1996 o cenách.

(2) Cena predmetu zmluvy je stanovená dohodou zmluvných strán a je uvádzaná v mene EURO (€).

(3) Cena predmetu zmluvy zahrňuje prípadnú hodnotu cla, balenia, dopravy na miesto plnenia, poistenia a všetkých ďalších nákladov spojených s dodávkou tovaru. Predávajúci garantuje konkurenčnosť ceny tovaru.

(4) Cena predmetu zmluvy je upravená o DPH podľa zákona č. 222/2004 Z. z. o dani z pridanej hodnoty v znení neskorších predpisov, t.j. vrátane DPH.

(5) Cena predmetu zmluvy počas trvania zmluvy činí:

cena bez DPH €

20 % DPH €

celková cena s DPH €

slovom EUR centov.

(6) Predávajúci garantuje dodržanie dohodnutých jednotkových cien za tovar uvedený v Prílohe č. 1 tejto zmluvy počas doby trvania zmluvy. Jednotkové ceny je možné zvýšiť, iba ak dôjde k zvýšeniu DPH.

(7) Predávajúci sa zaväzuje kupujúceho dopredu informovať o tovare v  tzv. „akcii“. V prípade uskutočnenia nákupu tzv. „akciového tovaru“ s nižšou cenou, než ako je dohodnutá v cenníku, je predávajúci povinný fakturovať nižšiu cenu. Body zmluvy, ktoré stanovujú povinnosť predávajúceho fakturovať ceny podľa platného cenníka a povinnosť kupujúceho zaplatiť fakturované ceny v súlade s cenníkom, v tomto prípade neplatia.

Článok 4

Spôsob objednávania, dodacie lehoty

(1) Kupujúci objednáva množstvo a termín dodania jednotlivých druhov tovaru od predávajúceho prostredníctvom samostatných objednávok. Termín dodania tovaru je do 14 pracovných dní odo dňa doručenia objednávky. V prípade tovaru objednaného do konca decembra 2013 je termín dodania tovaru do 7 pracovných dní odo dňa doručenia objednávky.

(2) Kupujúci nie je viazaný povinnosťou odobrať celé predpokladané množstvo predmetu zmluvy, uvedené v Prílohe č. 1 tejto zmluvy. Predmetom fakturácie bude iba skutočne objednaný a dodaný tovar.

(3) Predávajúci sa zaväzuje po dobu trvania zmluvy vlastnou prepravou a na svoje náklady dodať tovar na základe objednávky, čo do množstva, kvality a v požadovanom termíne na miesto určené kupujúcim.

(4) Predávajúci sa zaväzuje pri jednotlivých dodávkach tovaru kupujúcemu uvádzať na dodacom liste, ktorý sa na tovar vzťahuje, platnú cenu.

(5) Dokladom o prevzatí tovaru je dodací list, v ktorom musia byť uvedené hlavne tieto údaje:

- druh tovaru,

- množstvo,

- číslo kúpnej zmluvy,

- jednotková cena,

- DPH,

- mená osôb odovzdávajúcich a preberajúcich tovar,

- dátum.

(6) Za kupujúceho je oprávnená prevziať tovar p. Andrea Krajčovičová.

Článok 5

Platobné a fakturačné podmienky

(1) Predávajúcemu vzniká právo fakturovať dohodnutú cenu predmetu zmluvy podľa samostatných objednávok dňom riadneho a včasného splnenia jeho záväzku.

(2) Kupujúci je povinný uhradiť faktúru do 30 kalendárnych dní od jej doručenia. Faktúra musí obsahovať najmä:

* obchodné meno a adresu predávajúceho a kupujúceho,
* číslo faktúry,
* číslo kúpnej zmluvy,
* deň vystavenia, splatnosti faktúry a deň zdaniteľného plnenia,
* rozpis fakturovaných čiastok s označením tovaru,
* peňažný ústav a číslo účtu predávajúceho,
* fakturovanú sumu,
* pečiatku a podpis oprávnenej osoby predávajúceho.

(3) Predávajúci dodá na preplatenie faktúru v dvoch vyhotoveniach, pričom k faktúre prikladá potvrdený dodací list.

(4) Kupujúci si vyhradzuje právo vrátiť na prepracovanie neúplné faktúry, pričom sa doba splatnosti faktúry začína počítať odo dňa nasledujúceho po doručení opravenej faktúry.

(5) Za oneskorenú dodávku predmetu zmluvy môže sankcionovať kupujúci predávajúceho vo výške 0,05 % zo stanovenej kúpnej ceny za každý začatý deň omeškania.

(6) Ak kupujúci nedodrží termín úhrady faktúry, predávajúci má právo vyúčtovať kupujúcemu zmluvnú pokutu vo výške 0,05% z fakturovanej čiastky za každý deň omeškania s úhradou faktúry.

(7) Zálohové platby kupujúci neposkytuje.

Článok 6

Nadobudnutie vlastníckeho práva k tovaru

(1) Kupujúci nadobúda vlastnícke právo k dodanému predmetu zmluvy v plnom rozsahu po vykonaní platby podľa článku 5 tejto zmluvy.

Článok 7

Zodpovednosť za vady tovaru a záručné podmienky

(1) Kupujúci si vyhradzuje právo prevziať tovar výhradne v prvej akostnej triede.

(2) Predávajúci zodpovedá za to, že tovar bude dodaný v požadovanom termíne, množstve a akosti, nepoškodený a v nepoškodenom obale.

(3) Záručná doba: 24 mesiacov.

(4) Predávajúci je povinný vykonať bezplatný záručný servis na mieste dodania alebo v servisnom stredisku predávajúceho s opravou alebo výmenou kus za kus, s garantovanou dobou nástupu na vykonanie záručného servisu od jeho nahlásenia kupujúcim do 48 hodín v pracovné dni a do 72 hodín mimo pracovný deň. Predávajúci je povinný chybu odstrániť do 30 dní od oznámenia chyby zo strany kupujúceho. V prípade, že odstránenie chyby uvedenej v lehote nie je možné, kupujúci má právo požadovať poskytnutie náhradného zariadenia.

(5) Kupujúci hradí všetky náklady na opravy, obnovenie funkčnosti chybných častí tovaru, ak boli poruchy dodaného tovaru spôsobené užívateľom z neznalosti alebo zámerne, nedodržaním bežných prevádzkových podmienok alebo živelnou pohromou.

(6) Nahlasovanie chýb tovaru kupujúci uskutoční faxom alebo e-mailom a zároveň aj písomne priamo u predávajúceho: *Názov organizácie, kontaktná osoba, kontaktné miesto, deň a hodina.*

Článok 8

Právo odstúpiť od zmluvy

(1) Kupujúci je oprávnený okamžite odstúpiť od zmluvy pri podstatnom porušení zmluvnej povinnosti zo strany predávajúceho, ak mu to oznámil bez zbytočného odkladu po tom, čo sa o porušení dozvedel.

Zmluvné strany sa dohodli, že za podstatné porušenie zmluvných povinností sa bude považovať porušenie akejkoľvek povinnosti, ustanovenej touto zmluvou.

(2) Kupujúci je oprávnený odstúpiť od zmluvy, keď sa pre predávajúceho stalo plnenie podstatných zmluvných povinností celkom nemožným.

(3) Predávajúci je oprávnený odstúpiť od zmluvy v prípade, keď kupujúci nezaplatí kúpnu cenu do 30 dní po uplynutí dohodnutej platobnej doby.

Článok 9

Doba platnosti zmluvy

(1) Táto zmluva sa uzatvára na dobu určitú, t.j. do 31.12.2014 alebo do vyčerpania finančného limitu uvedeného v článku 3 ods. 5 tejto zmluvy za podmienky dodržania jednotkových cien z cenovej ponuky víťazného uchádzača. Za nedočerpanie zmluvne dohodnutého finančného objemu tovaru nebude objednávateľ sankcionovaný.

(2) Počas platnosti zmluvy je výpovedná doba jednomesačná. Výpovedná doba začína plynúť prvým dňom mesiaca nasledujúceho po doručení výpovede druhej zmluvnej strane.

Článok 10.

Spoločné a záverečné ustanovenia

(1) Vzťahy touto zmluvou neupravené sa riadia príslušnými ustanoveniami Obchodného zákonníka v platnom znení a ostatných všeobecne záväznými platnými právnymi predpismi Slovenskej republiky.

(2) Neoddeliteľnú súčasť tejto zmluvy tvorí cenová a technická špecifikácia predmetu zmluvy (Príloha č. 1).

(3) Táto zmluva môže byť zmenená a doplnená výlučne formou písomných číslovaných dodatkov, obojstranne odsúhlasených a podpísaných obidvoma zmluvnými stranami.

(4) Zmluvné strany sa zaväzujú, že všetky spory vyplývajúce z tejto zmluvy budú prednostne riešiť rokovaním o možnej zhode.

(5) Zmluva nadobúda platnosť dňom podpisu oboma zmluvnými stranami a účinnosť deň nasledujúci po dni jej zverejnenia v Centrálnom registri zmlúv Úradu vlády Slovenskej republiky.

(6) Zmluvné strany berú na vedomie, že na základe zákona NR SR č. 546/2010 Z. z., ktorým sa dopĺňa zákon NR SR č. 40/1964 Zb. Občiansky zákonník v znení neskorších predpisov a ktorým sa menia a dopĺňajú niektoré zákony, vrátane zákona NR SR č. 221/2000 Z. z. o slobodnom prístupe k informáciám v znení neskorších predpisov, je táto zmluva povinne zverejňovanou zmluvou.

(7) Zmluva je vyhotovená v štyroch rovnopisoch, z ktorých dva obdrží predávajúci a dva kupujúci. Zmluvné strany vyhlasujú, že si zmluvu riadne prečítali, jej obsahu porozumeli, zmluva nebola uzatvorená v tiesni ani za zvlášť nevýhodných podmienok, na znak čoho ju vlastnoručne podpisujú.

Príloha č. 1 – cenová a technická špecifikácia predmetu zmluvy

V Bratislave .......................... V

Kupujúci: Predávajúci:

..................................................... ...............................................

**Ing. Alfréd Krátky**

kvestor

Akadémie Policajného zboru v Bratislave

Príloha č. 1 ku kúpnej zmluve č. p.: PA-ETÚ- /2013